Câți dintre voi aveți roboți acasă? Ridicați mâna!
Nu foarte mulţi.
Ok. Dintre voi,
dacă nu includeţi Roomba câți aveți un robot acasă?
Așadar, doi.
E bine.
Asta e problema pe care încercăm s-o rezolvăm –
eu și alți 20 de tocilari – la Romotive.
Vrem să construim un robot pe care îl poate folosi oricine,
fie că are 8 sau 80 de ani.
Asta e o provocare majoră
pentru că e nevoie de un robot mic, portabil,
cu un preț accesibil,
pe care oamenii
să vrea să-l ia acasă și să-l pună lângă copiii lor.
Robotul nu trebuie să fie înfricoșător sau ciudat,
ci prietenos şi drăguţ.
Faceți cunoștiință cu Romo.
Romo folosește un dispozitiv pe care îl cunoașteți și iubiți –
iPhone-ul vostru – drept creierul lui.
Folosind puterea de procesare a unui iPhone,
putem crea un robot care funcționează wireless
și poate vedea – pentru 150 de dolari.
Adică 1% din cât costa un astfel de robot.
Când Romo se trezeşte, se comportă ca o vietate.
Folosește camera video pentru a-mi urmări fața.
Dacă mă las în jos, mă urmează.
E precaut, așa că nu își ia ochii de pe mine.
Dacă vin aici, se întoarce și vine după mine.
Dacă pășesc aici – (Râsete)
E deștept.
Și dacă mă apropii prea mult de el,
se sperie la fel ca orice altă vietate.
Deci, Romo e ca un animal de companie cu o minte proprie.
Mulțumesc, micuțule.
(Strănut)
Sănătate!
Şi dacă vreau să explorez lumea – oh, Romo e obosit –
dacă vreau să explorez lumea cu Romo,
îl pot conecta la orice dispozitiv iOS.
Iată un iPad.
Şi Romo trimite imagini video către acest dispozitiv.
Pot vedea tot ce vede Romo,
am o viziune „robotică” asupra lumii.
Aplicația e gratuită pe App Store,
dacă o aveți deja instalată
putem controla pe rând robotul și ne putem juca împreună.
Vă voi arăta rapid,
Romo transmite imagini video acum
și mă puteți vedea împreună cu publicul TED.
Mă așez în fața lui Romo
și îl pot controla.
Îl pot teleghida
și vă pot fotografia.
Am vrut de mult o poză cu un public TED de 1500 de persoane.
Așa că vă fac o fotografie.
Așa cum utilizați funcția scroll pe iPad,
pot regla unghiul camerei de pe dispozitiv.
Toți sunteți în poză prin ochii lui Romo.
Fiindcă Romo e o extensie a mea,
mă pot exprima prin emoţiile sale.
Pot să îl fac să pară entuziasmat.
Dar cel mai important lucru despre Romo
e că am vrut să creăm ceva complet intuitiv.
Nu trebuie să înveţi pe nimeni cum să-l controleze pe Romo.
Că tot vorbim, cine vrea să controleze un robot?
Ok, perfect.
Poftim!
Mulţumesc, Scott!
Ce e și mai tare e că nu trebuie să fii
în aceeaşi locaţie geografică ca să-l controlezi.
Emite semnale audio și video pe două benzi
între două dispozitive inteligente.
Vă puteţi conecta prin browser,
e un fel de Skype pe roţi.
Înainte am vorbit de teleprezență,
iar acesta e un bun exemplu.
Imaginați-vă o fetiță de 8 ani care are un iPhone,
şi mama îi cumpără un robot.
Fata poate conecta robotul la iPhone,
îi poate trimite un email bunicii care locuieşte de cealaltă parte a ţării.
Bunica se poate loga la robot să se joace de-a v-ați ascunselea cu nepoata
timp de 15 minute în fiecare seară
pe care altfel ar fi văzut-o doar o dată sau de două ori pe an.
Mulțumesc, Scott!
(Aplauze)
Iată o serie de lucruri mișto pe care Romo le poate face azi.
Înainte să închei, vreau să vorbesc despre proiectele noastre de viitor.
Iată ce a construit unul din inginerii noștri, Dom, în weekend,
pe un model Google open-source numit Blockly.
care vă permite să mutați aceste blocuri de coduri semantice
pentru a imprima orice comportament robotului.
Nu trebui să știți să codați.
Puteţi simula acest comportament în browser,
așa cum vedeți că face Romo în stânga.
Dacă vă place ce-ați obținut,
puteți instala programul în robot
și îl puteți executa în realitate.
Dacă sunteți mândru de rezultat,
puteți să-l împărtășiți cu toți cei care au un robot.
Toți roboții acționați prin wi-fi învață unul de la altul.
Construim roboți care să poată fi „dresați” de toată lumea
deoarece credem că utilizarea lor e specifică fiecărui individ.
Ea diferă de la om la om.
Dacă ai un robot în casă,
el trebuie să fie manifestarea imaginației tale.
Aș vrea să vă pot spune cum arată viitorul roboticii personalizate.
Dar sincer, habar n-am.
Dar știm că nu e nevoie să treacă 10 ani, să cheltuim 10 miliarde de dolari
sau să construim un robot umanoid uriaș.
Viitorul roboticii personalizate depinde de ce se întâmplă acum
de roboți mici, agili precum Romo și
de creativitatea unor oameni ca voi.
D-abia așteptăm să aveți cu toții roboți
și să vedem ce construiți.
Vă mulţumesc!
(Aplauze)